Document ID: 32003L0127

Kommissionens direktiv 2003/127/EF
af 23. december 2003
om ændring af Rådets direktiv 1999/37/EF om registreringsdokumenter for motorkøretøjer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 1999/37/EF af 29. april 1999 om registreringsdokumenter for motorkøretøjer(1), særlig artikel 6, og
ud fra følgende betragtninger:
(1) Direktiv 1999/37/EF fastlægger harmoniserede regler for registreringsattester for køretøjer, der kræves registreret efter Fællesskabets lovgivning.
(2) I betragtning af den stigende indførelse af elektronik- og telematikudstyr i motorkøretøjer bør bilagene til direktiv 1999/37/EF tilpasses til den videnskabelige og tekniske udvikling, så medlemsstaterne får mulighed for at udstede registreringsdokumenter for motorkøretøjer i form af chipkort med mikroprocessorer i stedet for papirdokumenter.
(3) Direktiv 1999/37/EF bør derfor ændres i overensstemmelse hermed.
(4) Bestemmelserne i dette direktiv er i overensstemmelse med udtalelse fra det udvalg, der er nævnt i artikel 8 i Rådets direktiv 96/96/EF(2).
(5) Medlemsstaterne bør gennemføre de nødvendige foranstaltninger for at sikre, at indsamling og behandling af de personoplysninger, der er nødvendige for udstedelse af registreringsdokumenter for motorkøretøjer i form af chipkort, er i overensstemmelse med Europa-Parlamentet og Rådets direktiv 95/46/EF af 24. oktober 1995 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger(3) -
UDSTEDT FØLGENDE DIREKTIV:
Artikel 1
Bilagene til direktiv 1999/37/EF affattes som angivet i bilaget til nærværende direktiv.
Artikel 2
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 15. januar 2005. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.
Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. Medlemsstaterne fastlægger reglerne for denne henvisning.
2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af nærværende direktiv.
Artikel 3
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 4
Dette direktiv er rettet til medlemsstaterne.
Udfærdiget i Bruxelles, den 23. december 2003.

Labels: 7
8